**Приложение 1**

**ОСНОВНИ НАСОКИ ЗА ДЕЙНОСТТА НА**

**ФОНДАЦИЯ „РУСЕ - ГРАД НА СВОБОДНИЯ ДУХ“ ПРЕЗ 2020 г.**

**Организиране на събития в подкрепа на кампанията**

**„Русе – град на свободния дух“**

Иницииране на конкурси и селекция на проекти в направление „Местни инициативи“ с акцент върху мащабните събития, инициативи с висока обществена значимост и добавена стойност за местните общности, насърчаване на новите нестандартни и оригинални идеи в сферата на културата, културно-историческото наследство, изкуството, науката и образованието, в това число неформалното образование, иновациите, младежките дейности, развитие на гражданското общество и спорт;

* Иницииране на мащабни и иновативни събития, които подсилват ”чувството за общност” сред русенци, улесняват диалога между представители на различни културни, образователни и професионални групи, насърчават междусекторните форми на сътрудничество/ фестивали, концерти, пленери, изложби, спектакли, пърформанси, конференции и публични дискусии и др./
* Подкрепа за реализирането на устойчиви идеи с потенциал за развитие, които допринасят за популяризирането на Русе като град на традиции и новаторство на национално и международно ниво.
* Подкрепа и иницииране на събития в областта на масовия спорт, като основа за здравословен начин на живот, както и утвърждаване и развитие на традиции, създадени в резултат на кампанията „Русе – Европейски град на спорта“, реализирана през 2016 година.

**Подкрепа на талантливи русенци, изявяващи се в различни сфери**

**на изкуството, културата, образованието и спорта**

* Прием на искания за подпомагане и селекция на лица с изявени дарби от Община Русе в рамките на фонд „Лицата на Русе“, с цел задоволяване на образователни потребности, професионално развитие, постигане на по-високи резултати, реализация на иновативен продукт в сферата на културата и изкуството, образованието, високите технологии и спорта;
* Поддържане на програма за подкрепа и популяризиране на изявени деца и младежи от Русе
* Присъждане на награда „Посланици на свободния дух“ на лица с доказани постижения в областта на изкуството, културата, науката и образованието, изобретенията и новите технологии.

**Утвърждаване на Русе като „град на свободния дух“:**

Поддържане на уеб-базирани форми за информиране, популяризиране и участие (Интернет страница, присъствие в социалните мрежи, YouTube канал, Интернет медии);

* Въвеждане на бранда „Русе – град на свободния дух“ като обединяваща платформа. Общ знаменател, под който хората могат да развиват града си и да го представят пред света. Обединяване на индивидуалните позитивни усилия на жителите на Русе около слогъна “Русе – град на свободния дух” като отличителна характеристика на града, който населяват.
* Организиране на кампании за популяризиране на Русе като привлекателна туристическа дестинация;
* Поддържане на мрежа от културни посланици на кампанията „Русе – град на свободния дух“ – популярни и емблематични личности, свързани с града и региона;
* Популяризиране и разпространяване на символите на кампанията сред представители на публичния, частния и гражданския сектор;
* Сондиране на общественото мнение относно ефективността на кампанията „Русе – град на свободния дух“.

**Мониторинг и сравнителен анализ на културните политики и събития на местно ниво**

* Анализ на добри практики;
* Събиране и обработване на статистическа информация относно развитието на културния сектор в Русе и региона;
* Мониторинг и сравнителен анализ на културните политики;

**Набиране на средства**

* Привличане на дарения от български и чуждестранни физически и юридически лица в подкрепа на кампанията „Русе-град на свободния дух“.

**Проектна дейност**

* Идентифициране на възможностите за кандидатстване за финансиране по програми на ЕС и други донорски схеми.

**Разширяване и поддържане на устойчива мрежа от партньорства и междусекторно сътрудничество**

* Партньори от Русе и региона;
* Партньори от България;
* Партньори от Гюргево и Букурещ;
* Партньори от Дунавските страни;
* Партньори от побратимени на Русе градове;
* Партньорства с потенциални спонсори на кампанията;
* Други партньорства.

**Създаване на мрежа от доброволци и стажанти**

* Привличане на младежи от неправителствени организации и клубове, студенти

**ПРОГРАМА НА ФОНДАЦИЯ „РУСЕ – ГРАД НА СВОБОДНИЯ ДУХ“ ЗА 2020 Г.**

|  |  |  |  |
| --- | --- | --- | --- |
| Организация | Проект | Период на изпълнение | Сума |
| ЛИЦАТА НА РУСЕ  |
| Сдружение „Училищно настоятелство към СУ „Христо Ботев“ | **Участие на ученика Никола Желязков в XXI Международен конкурс за детско творчество „Бозторгай“, Казахстан** | **28 май – 2 юни 2020 г.** | **982,36 лв.** |
| *Приемът на заявления е целогодишен и не е обвързан със срок.* *Кандидатурите се одобряват съобразно условията на* *ПРАВИЛА ЗА ПОДПОМАГАНЕ ЧРЕЗ ДАРЕНИЕ ИЛИ ГРАНТ (В ПАРИ ИЛИ В НАТУРА)* *И НАГРАЖДАВАНЕ НА ЛИЦА С ИЗЯВЕНИ ДАРБИ ОТ ОБЩИНА РУСЕ**Към 31 януари 2020 година е постъпило едно заявление* |
| ПРОГРАМА „ЗНАНИЕ И РАСТЕЖ“  |
| *Предстои обявяване на конкурс за проекти, които ще допринесат за подобряване на условията за личностно и професионално израстване на хората. Те трябва да са в областите наука, образование, история, личностно израстване.**Програма „Знание и растеж“ се превърна в успешен модел за местно партньорство в сферата на образованието, науката, новите технологии, личностното израстване и историята.* *Основните цели на програма „Знание и растеж“ са разширяване на възможностите за достъп до знание и създаване на условия за свободно човешко развитие, както и подкрепа за разгръщането на личностните и професионалните качества и умения на хората, чрез трупане на знания, пречупени през призмата на практическия опит.* |
| СОБСТВЕНИ И ПАРТНЬОРСКИ ИНИЦИАТИВИ  |
| Общинска фондация „Русе – град на свободния дух“, Община Русе | **Кампания „ЕКОмисия Русе“**  | **април – октомври 2020 г.** | **6000 лв.**  |
| Общинска фондация „Русе – град на свободния дух“ | **Фото конкурс** **„Моето незабравимо преживяване в Русе“** | **март – ноември 2020 г.** | **4000 лв.** |
| Общинска фондация „Русе – град на свободния дух“ | **Празник на квартала** | **април – септември 2020 г.** |  **10 000 лв.** |
| Общинска фондация „Русе – град на свободния дух“ | **Фестивал на колелца** | **30-31 май 2020 г.** | **2500 лв.** |
| Общинска фондация „Русе – град на свободния дух“, Спортен клуб „Ruse GO” | **100 сто дни спорт** | **май-септември 2020 г.** | **5048 лв.** |
| Общинска фондация „Русе – град на свободния дух“, Авто –мото клуб „Русчукъ“ | **Парад на ретро автомобили Русе 2020** | **6 юни 2020 г.** | **6000 лв.** |
| Общинска фондация „Русе – град на свободния дух“, Държавен архив - Русе | **Изложба „Миналото днес“** | **19 август – 22 септември 2020 г.** | **1300 лв.** |
| Общинска фондация „Русе – град на свободния дух“, Община Русе | **Фестивал „3D стрийт арт Русе“** | **7-12 септември 2020 г.** | **8000 лв.** |
| Общинска фондация „Русе-град на свободния дух“, Сдружение „Грийн рок фест“, рок общност на Русе | **Грийн рок фест 2020** | **12,13 септември 2020 г.** | **10 000 лв.** |
| Общинска фондация „Русе – град на свободния дух“,Фондация „Еконт“ | **Конкурс „Посланик на свободния дух в моето училище“** | **септември –5 октомври 2020 г.** | **4000 лв.** |
| Общинска фондация „Русе – град на свободния дух“, Клуб „Мечтание“, Дамски писателски клуб „Фортуна“ | **Национален конкурс за къс разказ „Русе – град на мостове“** | **януари – декември 2020 г.**  | **500 лв.** |
| *Програмата подлежи на актуализиране* |

**Кампания „ЕКОмисия Русе“**

Основната цел на проекта е да стимулира активността на гражданите към опазване на околната среда и облагородяване на междублоковите пространства. Предвижда се създаването на дигитална еко карта, която ще бъде публикувана на специална страница във фейсбук. На нея ще бъдат отбелязвани места със сътрупване на отпадъци, които се нуждаят от почистване след пряк контект с местните жители. Ще бъде активизирана и група от доброволци, която да се включва в почистването, а на най-активните групи ще бъдат раздадени награди. В рамките на проекта е предвиден и конкурс за най-красива и естетически оформена градина в междублоково пространство в град Русе под мотото „Цветно ми е в Русе„.

**Фото конкурс „Моето незабравимо преживяване в Русе“**

Основната цел на конкурса е да провокира жителите и гостите на Русе да представят града като преживяна положителна емоция чрез средствата на фотографското изкуство. Конкурсът ще бъде насочен както към професионалисти, така и към любители. Творбите ще бъдат публикувани на специално създадена за целта Фейсбук страница. Експертно жури и публика ще оценят кои са най-добрите фотографии, чиито автори ще получат награди.

**Празник на квартала**

Инициативата стартира с цел да приобщи кварталите на Русе към мрежата от културни пространства и да обедини хората, създавайки чувство на общност чрез изкуство. Идеята включва провеждане на две събития през пролетта и есента в два отделни квартала на града, като през 2020 година това ще са кварталите Чародейка и Долапите. В програмата ще бъдат включени музикални изпълнения, забавни игри, танцово изкуство, арт ателиета и др.

**Фестивал на колелца**

Инициативата, обединява любителите на ролери и тротинетки на различна възраст. В два последователни дни за тях ще бъдат подготвени предизвикателства под формата на дефиле на колелца, състезания, уроци за начинаещи и др. За най-добрите са предвидени награди.

**100 дни спорт**

Проектът включва серия от безплатни спортни събития, в които би могъл да се включи всеки един гражданин на Русе. Всеки ден от 30 май до 6 септември 2020 година на открито ще се провеждат занимания по йога, народни танци, футбол, волейбол, детски празници, силови тренировки, походи, бягане, спортно ориентиране и др. Целта на проекта е да мотивира местните жители към активен и здравословен начин на живот .

**Парад на ретро автомобили и мотоциклети Русе 2020**

Парад на ретро автомобили и мотоциклети ежегодно събира в Русе над 80 колекционери на класически возила от България и Румъния.

Ретро автомобилите и мотоциклетите дефилират по централните улици на града, след което многобройните зрители от страната и чужбина имат възможност да разгледат и да се снимат с класическите бижута на четири колела. Експертно жури оценява автомобилите и връчва награди в различни категории. Публиката също гласува за своя фаворит. Инициативата е съпътствана с атрактивна шоу и музикална програма.

**Изложба „Миналото днес“**

На 19 август, Световният ден на фотографията, на централния площад в Русе ще бъде експонирана изложба “Миналото днес“. Изложбата е опит да се направи връзка между минало и настояще. Фотосите, съхранявани в Държавен архив – Русе ще представят емблематичните сгради на Русе с малка история за всяка една от тях на български и на английски език. Подобна изложба беше експонирана през 2019 година и се радва на голям интерес от страна на хиляди русенци и гости на града.

Посланието на организаторите е ,че съхраняването на културно-историческото наследство на страната ни през вековете и занапред трябва да е мисия на всеки един от нас.

**3D STREET ART**

Местни и чуждестранни художници ежегодно обединяват усилията си в създаването на уникални мащабни 3D рисунки, които променят облика на Русе. От произведенията оживяват истории от градската действителност, известни спортисти или приказни светове, които носят на зрителите незабравими емоции.

**GREEN ROCK FEST RUSE 2020**

Грийн рок фест е едно от значимите събития в Русе. Идеята на фестивала е да даде шанс на групи в началото на тяхната кариера да покажат музиката си, да свирят на една сцена с родни и световни звезди, да намерят приятели и да пазят природата. На сцената на Грийн рок фест през годините са се изявявали младежки банди от България, Румъния, Турция, Сърбия и Македония. Специални гости на фестивала са били звезди като легендите „Назарет“ , Джон Лоутън */*Uriah Heep/, Джо Лин Търнър*/*Rainbow/, Тим „Рипър“ Оуенс /Judas Priest/, Миленко Матиевич /Steelheаrt/, „Бонфайър“, култовите български групи „Тангра“, „Б.Т.Р.“, „Кикимора“, „Обратен ефект“, българските рок емблеми Васко Кръпката, Милена Славова, Валди Тотев и Дими Димитрова. В програмата присъстват още изложби, майсторски класове и флашмоб.

**Конкурс „Посланик на свободния дух в моето училище“**

Инициативата цели да утвърди ролята на учителите като съвременни будители. В рамките на конкурса ученици номинират своите учители чрез видео номинации. Съобразно подадената информация и мотивите, посочени от учениците, журито определя носителите на приза „Посланик на свободния дух в моето училище“. Награждаването е предвидено за 5 октомври 2020 година, когато е Международният ден на учителя.

**Национален конкурс за къс разказ „Русе – град на мостове“**

Конкурсът стартира през 2017 година като съвместна инициатива на Сдружение „Клуб „Мечтание“, Дамски писателски клуб „Фортуна“, Фондация „Русе – град на свободния дух“ и Дарик радио. В продължение на две години чрез него получиха шанс за изява десетки млади автори от страната и чужбина. Идеята на инициативата е да насърчи творческото писане и да провокира по-голям интерес към четенето на художествена литература.

**ПРЕДСЕДАТЕЛ:**

 **(Иво Пазарджиев)**